***ΕΝΟΤΗΤΑ 7***

***« ΕΝΑΣ ΣΤΟΡΓΙΚΟΣ ΗΓΕΤΗΣ»***

***Μετάφραση:*** *Όλοι μας γνωρίζουμε καλά ότι ο Αγησίλαος, όπου νόμιζε ότι θα ωφελήσει κάπως την πατρίδα του, δεν έπαυε να μοχθεί, δεν απέφευγε τους κινδύνους, δε λυπόταν τα χρήματα, δεν πρόβαλλε ως δικαιολογία το σώμα ούτε τα γηρατειά του, αλλά θεωρούσε και καθήκον χρηστού βασιλιά αυτό, δηλ. να κάνει όσο το δυνατόν περισσότερα καλά στους υπηκόους του. Και ανάμεσα στις πιο μεγάλες ωφέλειες του προς την πατρίδα του, εγώ συγκαταλέγω και αυτήν εδώ τη στάση του, ότι δηλ. ενώ ήταν ο πιο ισχυρός στην πόλη, φανερά φρόντιζε να υπακούει πάρα πολύ στους νόμους. Γιατί, ποιος θα ήθελε να μην υπακούει σε αυτούς,, όταν έβλεπε το βασιλιά του, να πειθαρχεί; Αυτός, ακόμα και στους αντιπάλους του μέσα στην πόλη συμπεριφερόταν , όπως ακριβώς συμπεριφέρεται ο πατέρας στα παιδιά του. Τους κακολογούσε δηλ. για τα σφάλματα τους, τους τιμούσε όμως κάθε φορά που έκαναν κάτι καλό και τους παραστεκόταν όποτε τους συνέβαινε κάποια συμφορά, γιατί δε θεωρούσε κανέναν πολίτη εχθρό, γιατί ήθελε να επαινεί όλους, γιατί νόμιζε κέρδος να διασώζει όλους και γιατί θεωρούσε ζημιά, αν χανόταν κάποιος, έστω και ανάξιος…*

***ΚΑΘΗΚΟΝ ΣΩΣΤΟΥ ΠΟΛΙΤΙΚΟΥ:***

***Εκτός από ηγέτης είναι και παιδαγωγός: με την εργατικότητα/ φιλοπονία, την αντιμετώπιση των κινδύνων /θάρρος, την αφιλοχρηματία, τη φιλανθρωπία, τη φιλοπατρία, την υπακοή στους νόμους, την πατρική του συμπεριφορά προς όλους, την αντικειμενική και αμερόληπτη αξιολόγηση των πράξεων των συμπολιτών του, την καλοπροαίρετη και ευεργετική του διάθεση, διαμόρφωνε το ήθος τους και τους καθοδηγούσε προς το δρόμο του δικαίου και της αρετής…***

***ΠΑΡΑΛΛΗΛΟ ΚΕΙΜΕΝΟ:*** *….όπου ο Αγησίλαος και οι τριάντα στρατιώτες που ήταν μαζί του περίμεναν καθισμένοι κάτω στο χορτάρι. Ο Φαρνάβαζος είχε έρθει, φορώντας ενδυμασία μεγάλης αξίας. Αφού του τοποθέτησαν κάτω οι υπηρέτες του κεντητά μαξιλάρια, πάνω στα οποία κάθονται οι Πέρσες μαλακά, ντράπηκε για τον τρυφηλό{ γεμάτο απολαύσεις} τρόπο ζωής του, γιατί έβλεπε την έλλειψη πολυτέλειας του Αγησιλάου. Κάθισε λοιπόν και ο ίδιος κάτω, έτσι όπως ήταν….*

***ΚΟΙΝΟΣ ΘΕΜΑΤΙΚΟΣ ΑΞΟΝΑΣ: η σκιαγράφηση της προσωπικότητας του Αγησιλάου. Στο 1ο παραθέτει γνωρίσματα του ως πολίτη και βασιλιά απέναντι στην πατρίδα, νόμους, πολίτες ακόμα και στους εχθρούς του. Στο 2ο μας προβάλλει το απλό και λιτό τρόπο ζωής του. Είναι φιλικός και καταδεχτικός προς όλους παρά το αξίωμα του. Δεν τους κρατά σε απόσταση. Όλους τους αντικρίζει ισότιμα και ως φίλους. Αποφεύγει την πολυτέλεια και την επίδειξη. Βλέπουμε τη συμπεριφορά του ως βασιλιά και στρατηγού απέναντι στους στρατιώτες, τους φίλους του και το σατράπη Φαρνάβαζο…***